Diari Oficial de la Generalitat Valenciana


Sumari del DOGV 7295, del 13-06-2014 (2014/5457)

DECRET 9/2014, de 12 de juny, del president de la Generalitat, pel qual determina les conselleries en què s'organitza l'Administració de la Generalitat.
--------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2014/06/12/9/dof/vci/html**

### Dades del document

Número de DOGV
:   7295

Data del DOGV
:   13-06-2014

Secció del DOGV
:   I. DISPOSICIONS GENERALS

Número del document
:   2014/5457


Data del document
:   12-06-2014

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * legislació
    * administració regional
    * competències de l'executiu

DECRET 9/2014, de 12 de juny, del president de la Generalitat, pel qual determina les conselleries en què s'organitza l'Administració de la Generalitat. [2014/5457]  
De conformitat amb les competències que m'atribuïx l'article 12.1.b de la Llei 5/1983, de 30 de desembre, del Consell,  
  
DECRETE  
  
Article 1. Conselleries de l'Administració de la Generalitat  
L'Administració de la Generalitat s'organitza en les conselleries següents:  
- De Presidència i Agricultura, Pesca, Alimentació i Aigua.  
- D'Economia, Indústria, Turisme i Ocupació.  
- D'Hisenda i Administració Pública.  
- D'Educació, Cultura i Esport.  
- De Sanitat.  
- D'Infraestructures, Territori i Medi Ambient.  
- De Benestar Social.  
- De Governació i Justícia.  
  
Article 2. Presidència de la Generalitat  
1. S'assignen a la Presidència de la Generalitat les competències en matèria d'assessorament al president i impuls de l'acció interdepartamental del Consell, relacions amb la Unió Europea, l'Estat i altres comunitats autònomes, comunicació institucional de la Generalitat, promoció institucional, com també televisió i radiodifusió.  
2. La Presidència de la Generalitat disposarà, com a òrgans superiors:  
a) Gabinet del President.  
b) Secretaria Autonòmica d'Organització, Coordinació i Relacions Institucionals.  
c) Secretaria Autonòmica de Comunicació.  
  
Article 3. Conselleria de Presidència i Agricultura, Pesca, Alimentació i Aigua  
1. S'assignen a la Conselleria de Presidència i Agricultura, Pesca, Alimentació i Aigua les competències en matèria de secretariat del Consell, relacions amb les Corts, representació i defensa en juí i assessorament en dret de la Generalitat, Administració local, transparència i participació ciutadana, i agricultura, ramaderia, pesca, alimentació i recursos hídrics.  
2. Esta conselleria queda estructurada en els òrgans superiors següents:  
a) Secretaria Autonòmica de Presidència.  
b) Secretaria Autonòmica d'Agricultura, Pesca, Alimentació i Aigua.  
  
Article 4. Conselleria d'Economia, Indústria, Turisme i Ocupació  
1. S'assignen a la Conselleria d'Economia, Indústria, Turisme i Ocupació les competències en matèria d'economia, foment de l'ocupació i de l'economia social, formació professional ocupacional i contínua, intermediació en el mercat laboral, indústria, energia, turisme, comerç interior i exterior, fires sectorials i activitats promocionals, artesania, consum i investigació i innovació tecnològica.  
2. Esta conselleria queda estructurada en els òrgans superiors següents:  
a) Secretaria Autonòmica d'Economia i Ocupació.  
c) Secretaria Autonòmica d'Indústria i Energia.  
b) Secretaria Autonòmica de Turisme i Comerç.  
  
Article 5. Conselleria d'Hisenda i Administració Pública  
1. S'assignen a la Conselleria d'Hisenda i Administració Pública les competències en matèria d'hisenda, sector públic empresarial i fundacional de la Generalitat i consorcis no sanitaris adscrits a la Generalitat, funció pública i tecnologies de la informació i comunicació de l'Administració.  
  
2. Esta conselleria queda estructurada en els òrgans superiors següents:  
a) Secretaria Autonòmica d'Hisenda i Pressupostos.  
b) Secretaria Autonòmica d'Administració Pública.  
  
Article 6. Conselleria d'Educació, Cultura i Esport  
1. S'assignen a la Conselleria d'Educació, Cultura i Esport les competències en matèria d'educació, formació professional reglada, universitats i ciència, promoció i patrimoni cultural, bandes de musica, política lingüística, esport i pilota valenciana.  
2. Esta conselleria queda estructurada en els òrgans superiors següents:  
a) Secretaria Autonòmica d'Educació i Formació.  
b) Secretaria Autonòmica de Cultura i Esport.  
  
Article 7. Conselleria de Sanitat  
1. S'assignen a la Conselleria de Sanitat les competències en matèria de sanitat i salut pública.  
2. Esta conselleria disposarà, com a òrgan superior, de la Secretaria Autonòmica de Sanitat.  
  
Article 8. Conselleria d'Infraestructures, Territori i Medi Ambient  
1. S'assignen a la Conselleria d'Infraestructures, Territori i Medi Ambient les competències en matèria d'obres públiques, ordenació del territori i del litoral, habitatge i qualitat de l'edificació, transports, ports i aeroports, medi ambient, paisatge, i canvi climàtic.  
2. Esta conselleria disposarà, com a òrgan superior, de la Secretaria Autonòmica d'Infraestructures, Territori i Medi Ambient.  
  
Article 9. Conselleria de Benestar Social  
1. S'assignen a la Conselleria de Benestar Social les competències en matèria de polítiques de prestació social, servicis socials, dependència, persones amb discapacitat, família, menors, adopcions, joventut, dona, cooperació al desenrotllament, immigració, voluntariat social i solidaritat.  
2. Esta conselleria queda estructurada en els òrgans superiors següents:  
a) Secretaria Autonòmica d'Autonomia Personal i Dependència.  
b) Secretaria Autonòmica de Servicis Socials i Solidaritat.  
  
Article 10. Conselleria de Governació i Justícia  
1. S'assignen a la Conselleria de Governació i Justícia les competències en matèria d'interior, protecció civil, gestió de la unitat del Cos Nacional de Policia adscrita a la Comunitat Valenciana, prevenció, extinció d'incendis i gestió de les competències en matèria de situacions d'emergència, desenrotllament estatutari, consultes populars, justícia, col·legis professionals, fundacions, associacions, registres i notariat.  
2. Esta conselleria queda estructurada en els òrgans superiors següents:  
a) Secretaria Autonòmica de Governació.  
b) Secretaria Autonòmica de Justícia.  
  
DISPOSICIÓ DEROGATÒRIA  
  
Única. Derogació normativa  
Queda derogat el Decret 19/2012, de 7 de desembre, del president de la Generalitat, pel qual determina les conselleries en què s'organitza l'Administració de la Generalitat i totes aquelles disposicions de rang igual o inferior que s'oposen al que establix el present decret.  
  
DISPOSICIÓ FINAL  
  
Única. Entrada en vigor  
Este decret entrarà en vigor el mateix dia de la seua aprovació.  
  
  
València, 12 de juny de 2014  
  
El president de la Generalitat,  
ALBERTO FABRA PART


Còpia Permalink ELI